Public procurement notice: Contract Notice
Published: 2020-01-24
Buyer: Region Syddanmark, Projektorganisationen for Nyt OUH
Country: DK
Contract type: Supplies
Procedure: Competitive procedure with negotiation
CPV classification: 42000000 | 42416120 | 42416130 | 42417000 | 42417200
Estimated value: 245000000 DKK
Submission deadline: 2020-02-26
Award criteria: The most economic tender

Technical requirements: Den udbudte leverancekontrakt omfatter levering af et nyt logistiksystem til Nyt Odense Universitetshospital (Nyt OUH) i form af et kassetransport- og lagersystem, inkl. lagerstyring (WMS). Region Syddanmark har i 2016-2018 igangsat arbejderne i forbindelse med opførelsen af Nyt OUH ved udbud af byggemodningen (DP01 og DP02) samt ved totalentrepriserne af selve sygehusbyggeriet (DP03, DP04, DP05, DP06, DP07, DP08). Med dette udbud følger nu en tværgående leverancekontrakt vedrørende design, produktion og gennemførelse af samlet logistik-løsning (Kassetransportsystem) for Nyt OUH med en lang række af grænseflader til andre delprojekter. Der er tale om en kompleks anskaffelse som foruden de projektmæssige grænseflader omfatter design, specialtilpasninger og it-grænseflader mv. Der er tidligere afholdt markedsdialog, jf. forhåndsmeddelelse nr. 2019/S 009-015794 samt nr. 2019/S 167-408036.
Ved gennemførelsen af nærværende udbud ønsker Region Syddanmark (RSD) at sikre den samlede levering af et kassetransport- og lagersystem inkl. lagerstyring (WMS) (herefter DP102) i én kontrakt.
DP102 udgør en del af den samlede logistikløsning på Nyt OUH. Ud over DP102, skal der yderligere etableres 3 logistiksystemer, herunder DP103 - AGV-system, DP104 - Rørpostsystem og DP105 - Pusterørsystem. DP102 skal sammen med disse andre logistiksystemer løbe på tværs af hele Nyt OUH, og der består en lang række grænseflader, som fordrer en overordnet koordinering, bl.a. i forhold til DP03-DP08 (sygehusbyggeriet), DP09 (servicebyen), DP11 (steno diabetes) og DP201 (voksenpsykiatrien). Det er vurderet hensigtsmæssigt, at kontrakten ikke opdeles, jf. pkt. II.1.6), dels af hensyn til den overordnede koordinering og styring, dels af hensyn til den samlede løsning, hvori der er funktionel afhængighed mellem de udbudte systemer (kassesystemet og WMS), og dels af hensyn til projektøkonomien, herunder behovet for minimering af grænseflader og risici.
Det forventes, at leverandøren har eget lagerstyringssystem (WMS) eller samarbejder med relevant underleverandør herom. Der er tale om en samlet opgave, hvor den fremtidige leverandør har ansvaret for en samlet leverance af ét Kassetransport- og lagersystem, som i videst muligt omfang består af standardkomponenter og specialtilpassede standardkomponenter, et standard automationsstyrings system (WCS) og et lagersystem (WMS).
Der skal i forbindelse med opgavens design, produktion og udførelse kalkuleres med følgende delopgaver:
3) Tilpasning og opsætning af Warehouse Management System (WMS), inkl. licens til forventeligt 1 000 brugere og 500 samtidige brugere. Antallet af brugere er foreløbigt skønnet med henblik på at sikre en ensartet prissætning i forbindelse med tilbudsafgivelsen;
Udbuddet er tilrettelagt således at RSD's behov i forhold til kassetransport- og lagersystemet i nogen grad er beskrevet som funktionskrav. Det er herved RSD's intention, at leverandøren indenfor disse rammer får frihed til at optimere løsningen i forhold til design, produktion og gennemførelse. Omvendt er der også en række projektmæssige bindinger, som på forhånd er lagt fast, idet kassetransport-og lagersystemet skal indgå som en integreret del ad den samlede logistikløsning på Nyt OUH. For lagerstyring (WMS) er i stedet fastsat en række evalueringskrav, som leverandøren skal besvare med 120 stk. ja/nej-svar.
Den leverandør som vinder udbuddet, vil skulle indgå i et tæt samarbejde med RSD om planlægningen af den endelige opgavetilrettelæggelse, herunder gennemførelse og styring af brugerprocesser med henblik på fastlæggelse af arbejdsgange, design af kassesystems komponenter samt anskaffelse af andet udstyr og gennemførelse af den samlede tilbudte løsning.
RSD har til opgaven udarbejdet en hovedtidsplan (Tidsplan/niveau 1). Leverandøren skal i forbindelse med udarbejdelsen af tilbud lave en overordnet tidsplan (Tidsplan/niveau 2) og en detajleret tidsplan (Tidsplan/niveau 3). Der vil efter kontraktindgåelse være en indledende afklaringsfase, hvor leverandøren verificerer opfyldelsen af de af RSD stillede krav. Afklaringsfasen afsluttes med RSD skriftlige godkendelse. Det forudsættes, at DP102 er klar til drift medio november 2022.
Hvis der er mere end 4 egnede ansøgere, foretager RSD en udvælgelse af de 4 ansøgere, der har leveret og dokumenteret de mest relevante referencer for gennemførelse af sammenlignelige leverancekontrakter af tilsvarende størrelse og kompleksitet inden for de seneste 3 år.
RSD lægger ved udvælgelsen særligt vægt på, at ansøgerne via referencer kan dokumentere erfaring med følgende:
- Udformning af specieltilpassede standardkomponenter, fx ind- og udleveringsstationer, håndtering af kasser med låg mv.,
- Betjening af kundeområder med høje krav til hygiejne og arbejdsmiljø, som f.eks. sundhedssektoren, medicinalindustrien eller områder med tilsvarende høje krav,
- Referencer, som dokumenterer samarbejde mellem kassesystemleverandør og lagerstyringsleverandør (WMS).
Ansøger skal i prækvalifikationsansøgningen (ESPD'et) oplyse om referencer indenfor de seneste 3 år, der i videst muligt omfang dokumenterer erfaring med opgaver, som angivet ovenfor.

Eligibility requirements: Region Syddanmark skal som ordregivende myndighed kræve, at ansøger benytter sig af Det fælles europæiske udbudsdokument (ESPD). Ansøger skal derfor ved sin prækvalifikationsanmodning udfylde Det fælles europæiske udbudsdokument (ESPD). Ansøger skal anvende den elektroniske xml-fil, som er uploadet på Viewpoint som appendiks A til udbudsbetingelserne sammen med det øvrige udbudsmateriale. Deltagelse i udbudsprocessen er udelukket, hvis et af forholdene ESPD del III, afsnit A eller B, er til stede, svarende til udbudslovens § 135. Deltagelse i udbudsprocessen er ligeledes udelukket, hvis et af forholdene i udbudslovens § 136, er til stede. For at godtgøre, at en eller flere af udelukkelsesgrundene nævnt i ESPD del III ikke er til stede, skal ansøger udfylde ESPD'et. Ansøgere, der befinder sig i en af de obligatoriske udelukkelsesgrunde i udbudslovens § 135 og § 136, er afskåret fra at afgive tilbud. Ansøger skal derfor erklære, at ansøger ikke befinder sig i en af de obligatoriske udelukkelsesgrunde i udbudslovens § 135 og § 136. Erklæringen afgives ved at udfylde ESPD del III, afsnit A og B (og dele af ESPD del III, afsnit C). Ansøger gøres for en god ordens skyld opmærksom på, at visse obligatoriske udelukkelsesgrunde i medfør af udbudslovens § 136 figurerer som frivillige udelukkelsesgrunde i ESPD’et del III, afsnit C). Herudover er deltagelse i udbudsprocessen udelukket, hvis ansøger befinder sig i en af de frivillige udelukkelsesgrunde i udbudslovens § 137, stk. 1, nr. 1, nr. 2, og nr. 4, som omfatter følgende situationer: - RSD kan påvise, at ansøgeren eller tilbudsgiveren har tilsidesat gældende forpligtelser inden for det miljø- social- eller arbejdsretlige område i henhold til EU-retten, national lovgivning, kollektive aftaler eller de miljø-, social eller arbejdsretlige forpligtelser, der er afledt af konventioner mv. (nr. 1), - Ansøgeren eller tilbudsgiveren er erklæret konkurs, eller er under insolvens- eller likvidationsbehandling, tvangsakkord, hvis ansøgers/tilbudsgivers aktiver administreres af en kurator eller af retten, hvis ansøgers/tilbudsgivers erhvervsvirksomhed er blevet indstillet, eller hvis ansøger/tilbudsgiver befinder sig i en lignende situation i henhold til en tilsvarende procedure, der er fastsat i national lovgivning, hvor ansøgeren/tilbudsgiveren er hjemmehørende (nr. 2), - RSD har tilstrækkeligt plausible indikationer til at konkludere, ansøgeren eller tilbudsgiveren har indgået en aftale med andre økonomiske aktører med henblik på konkurrencefordrejning (nr. 4). Ansøger skal derfor erklære, at ansøger ikke befinder sig i disse frivillige udelukkelsesgrunde i udbudslovens § 137, stk. 1, nr. 1, nr. 2 og nr. 4. Erklæringen afgives ved at udfylde ESPD del III, afsnit C, jf. de relevante rubrikker. Ansøger skal være opmærksom på, at ESPD del III, afsnit D, ikke kræver udfyldelse. Der henvises for yderligere til udbudsbetingelsernes pkt. 5.2.2.

Award value: 245000000